咸豐年間，黃宗漢與載垣、端華、肅順等交結。七年，爆發第二次鸦片战争，广州沦陷，奉旨接替葉名琛擔任兩廣總督，兼通商大臣。同治帝即位，爆發祺祥之變，載垣等顧命八大臣獲罪，非斬則貶。少詹事許彭壽疏劾黃宗漢與陳孚恩、劉昆並黨肅順等，蹤蹟最密。詔曰：“黃宗漢本年春赴熱河，危詞力阻回鑾。迨皇考梓宮將回京，又以京城可慮，遍告於人，希冀阻止。其意存迎合載垣等，眾所共知。聲名品行如此，若任其濫廁卿貳，何以表率屬僚？革職永不敘用，以為大僚媚者戒。”